**Проект**

**ДОГОВОР ЗА ДОБИВ НА ДЪРВЕСИНА**

**№ ………………. 2024 г.**

Днес, ..................... 2024 г. в гр. Берковица на основание чл. 35, ал. 1 и ал. 2 от Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и недървесни горски продукти и Заповед № …./….2024 г. на Директора на ТП ДГС Берковица за определяне на изпълнител, се сключи настоящия договор между:

1. **СЗДП ТП ДГС Берковица,** със седалище и адрес на управление гр. Берковица, ул. “Митрополит Кирил” № 13, ЕИК 2016174760161, представлявано от инж. Александър Георгиев Драгиев, в качеството му на директор и Калинка Борисова Ценова, в качеството й на главен счетоводител, наричано за краткост по-долу **ВЪЗЛОЖИТЕЛ**, от една страна и

2. **………………………..** със седалище и адрес на управление гр………….…….., ………………………, ЕИК **…………………..**, представлявано от …………………………………… ЕГН:………………., л.к. № …………….., изд. на …………………г. от …………………, в качеството на управител и наричан/а/ накратко **ИЗПЪЛНИТЕЛ**, от друга страна се сключи настоящия договор при следните условия:

## **I. ПРЕДМЕТ И СРОК НА ДОГОВОРА.**

1.1. Възложителят възлага, а Изпълнителят се задължава срещу възнаграждение да извърши: **„Сеч, извоз и редене на фигури по БДС, на технологична дървесина и дърва за огрев на временен склад”,** на територията на ТП ДГС Берковица, както и при необходимост да изгражда и/или поддържа извозните горски пътища в насажденията, в които извършва дърводобив.

1.2. Дървесината по т. 1.1. е в обект № **25107,** отдел **41** подотдели **„б1, в1, д1, н1, т1“,** временен склад **„Средния мост”,** дървесен вид: **цр, бл, ак, гбр,** **здб,** съгласно приложената сортиментна ведомост, количество дървесина: **537 (петстотин тридесет и седем) пр. куб. м,** разпределено по категории дървесина и сортименти както следва**:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№ на обект** | **отдел, подотдел** | **Дървесен вид** | **Сортименти** | **Прогнозно количество дървесина** | | **Начална цена добив лв./пл.м3** | **Начална цена за добив лв./пр.м3** | **Обща стойност лв. без ДДС** |
| **пл.м3** | **пр.м3** |
|  | **41 б1** | Ак | Техн. дървесина от дърва | 3 | 5 |  |  |  |
|  | Ак | Дърва за огрев | 20 | 37 |  |  |  |
|  | **Общо за подотдела** | |  | **23** | **42** |  |  |  |
|  | **41 в1** | Бл | Средна техн. дървесина | 2 | 3 |  |  |  |
|  | Цр | Средна техн. дървесина | 1 | 2 |  |  |  |
| **25107** | Бл | Техн. дървесина от дърва | 6 | 10 |  |  |  |
|  | Цр | Техн. дървесина от дърва | 4 | 7 |  |  |  |
|  | Бл | Дърва за огрев | 29 | 53 |  |  |  |
|  | Цр | Дърва за огрев | 21 | 38 |  |  |  |
| **Общо за подотдела** | |  | **63** | **113** |  |  |  |
| **41 д1** | Бл | Средна техн. дървесина | 6 | 10 |  |  |  |
| Бл | Техн. дървесина от дърва | 6 | 10 |  |  |  |
| Цр | Техн. дървесина от дърва | 3 | 5 |  |  |  |
| Гбр | Техн. дървесина от дърва | 1 | 2 |  |  |  |
| Бл | Дърва за огрев | 25 | 46 |  |  |  |
| Цр | Дърва за огрев | 23 | 41 |  |  |  |
| Гбр | Дърва за огрев | 6 | 11 |  |  |  |
| **Общо за подотдела** | |  | **70** | **125** |  |  |  |
| **41 н1** | Бл | Средна техн. дървесина | 4 | 7 |  |  |  |
| Здб | Средна техн. дървесина | 1 | 2 |  |  |  |
| Бл | Техн. дървесина от дърва | 2 | 3 |  |  |  |
| Цр | Техн. дървесина от дърва | 4 | 6 |  |  |  |
| Бл | Дърва за огрев | 17 | 31 |  |  |  |
| Цр | Дърва за огрев | 15 | 27 |  |  |  |
| Здб | Дърва за огрев | 6 | 11 |  |  |  |
| **Общо за подотдела** | |  | **49** | **87** |  |  |  |
| **41 т1** | Здб  Гбр  Гбр  Здб  Гбр  Здб  Гбр | Средна техн. дървесина | 11 | 18 |  |  |  |
| Средна техн. дървесина | 5 | 8 |  |  |  |
| Средна техн. дървесина | 1 | 2 |  |  |  |
| Техн. дървесина от дърва | 8 | 13 |  |  |  |
| Дърва за огрев | 46 | 83 |  |  |  |
| Дърва за огрев | 20 | 37 |  |  |  |
| Дърва за огрев | 5 | 9 |  |  |  |
| **Общо за подотдела** | |  | **96** | **170** |  |  |  |
| **Общо за обекта** | | | **301** | **537** |  |  |  |

1.3. Насажденията включени в обекта се предават на изпълнителя с издаването на позволително за сеч и извоз и изготвяне на предавателно-приемателен протокол. Изпълнителят е длъжен да се яви да получи позволително за сеч и извоз най-късно до 14 дни от датата на сключване на договора. Позволителното за сеч и извоз и протокола се изготвят в присъствието на лицензирания лесовъд на изпълнителя, който ги подписва.

1.4. Настоящият договор се сключва за срок до ………. **г**. Срокът започва да тече от момента на сключване на договора.

1.5. Началния и крайния срок за сеч и крайния срок за извоз до временен склад по насаждения, включени в обекта за съответната година, се определят с позволителното за сеч и извоз.

1.6. Крайният срок на договора е датата на освидетелстване на всички сечища в обекта.

1.7.При фостмажорни обстоятелства /природни бедствия, лоши атмосферни условия, пожари и наводнения и др./ действието на договора се спира до отстраняването им.

## **II. ЦЕНА И НАЧИН НА ПЛАЩАНЕ**

2.1. Стойността на услугата е в размер на **…… (……………………………………**) лв. без ДДС. Цената е изчислена на база заявените по време на процедурата цени от Изпълнителя по асортименти, добити от съответните категории дървесина.

2.2. Цената за услугата е в размер на **…… (………………………………………**) лв. без ДДС. Стойността на услугата за отделните асортименти, добити от съответните категории дървесина е съгласно приложената спецификация **(приложение №1).**

2.3. Цената се заплаща по асортименти от съответните категории, реално добита дървесина след приемане на работата с приемателно-предавателен протокол, подписан от упълномощен представител на изпълнителя и служител на ТП ДГС Берковица.

2.4. Заплащането на извършените услуги се извършва ежемесечно в срок **10 (десет)** календарни дни, считано от представянето на предавателно-приемателен протокол и фактура към него в счетоводството на Възложителя.

2.5. Плащанията по настоящия договор ще се извършват по банков път: банка: .......... .................................................................................................................................................................................................................................................

2.6. При установяване на недовършени работи, както и на работи с недостатъци, Възложителят има право да спре предоставянето на средства до тяхното отстраняване.

**IІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**3.1. ВЪЗЛОЖИТЕЛЯТ** **има право**:

* + 1. Да осъществява текущ контрол по изпълнението на договора, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания в писмена форма и препоръки на изпълнителя при констатирани пропуски по изпълнение на възложената работа.
    2. Да издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:
* Нарушения на Закона за горите (ЗГ) или свързаните с него подзаконови нормативни актове;
* Неспазване изискванията на действащите стандарти за качество на дървесината (БДС/ЕN);
* Неспазване на изискванията на Закона за здравословни и безопасни условия на труд (ЗЗБУТ);
* Неспазване на противопожарните и други изисквания;
* Форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата).
  + 1. Да спре временно извоза на дървесина от насажденията до временните складове при преовлажнени почви и условия, предразполагащи увреждане на горскитеизвозни пътища.
    2. Да спре временно изпълнението на договора по време на брачния период на определени със Закона за лова и опазване на дивеча (ЗЛОД) видове дивеч в насаждения от обекта.
    3. Да заявява писмено на ИЗПЪЛНИТЕЛЯ добиването на допълнителни специални асортименти дървесина.
    4. Да инициира с писмена покана приемането на извършената от ИЗПЪЛНИТЕЛЯ работа при налични количества дървесина на временен склад.
    5. Да поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.
    6. Да предложи на ИЗПЪЛНИТЕЛЯ допълнително споразумение за извършване на добива на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти дървесина за съответното насаждение.
    7. Да промени обекта на договора като изключи насаждения, в които сечта не е започнала, при отказ от страна на ИЗПЪЛНИТЕЛЯ да извърши добива на дървесина в тях в случаите на т. 3.1.8, като заплати на ИЗПЪЛНИТЕЛЯ само действително извършената дейност.
  1. **ВЪЗЛОЖИТЕЛЯТ** **e длъжен**:
     1. Да предаде на ИЗПЪЛНИТЕЛЯ или оправомощено от него лице и в присъствието на регистрирания по чл. 235 от ЗГ му лесовъд маркирани за сеч и с положени на терена граници (съгласно Наредба № 8 от 2011 г. за сечите в горите) насажденията, предмет на договора, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни преди преди началото на изпълнението на дейностите в съответствие с определения график по т. 4.2.17 от раздел ІV и минимум 3 (три) работни дни преди започване на сечта. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯT е длъжен да предаде всички насаждения, включени в обекта, в 10-дневен срок от постъпване на искането.
     2. Да предаде позволителните за сеч и утвърдените технологични планове за добив на дървесина за всички насаждения, включени в обекта, едновременно с подписване на предавателно – приемателните протоколи по т. 3.2.1 от раздел IІІ.
     3. Да осигури на ИЗПЪЛНИТЕЛЯ достъп до насажденията и временните складове, включени в обекта, чрез проходимост на горските пътища в държавните горски територии за превозни средства с висока проходимост и за декларираната при проведената процедура техника.
     4. Да следи за правилното провеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно БДС/ЕN, като и за недопускане на повреди по стоящия дървостой, уплътняване на влажни и меки почви, повреди и ерозия на извозните пътища и просеки.
     5. Да дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.
     6. Да осигури свой представител за приемане на действително добитото и извозено на временен склад количество дървесина в 3 (три)-дневен срок след отправена от ИЗПЪЛНИТЕЛЯ писмена покана или минимум веднъж месечно при добита дървесина на временен склад, за което се подписва двустранен предавателно-приемателен протокол.
     7. Да заплати на ИЗПЪЛНИТЕЛЯ извършената работа в срок не по-късно от 10 (десет) работни дни от датата на представяне на издадена от него фактура, в размер и по начин, уговорени в договора.
     8. Да разглежда и утвърждава, при установена необходимост, предложени от ИЗПЪЛНИТЕЛЯ изменения в технологичните планове за добив на дървесина от насажденията, включени в обекта.
     9. Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.
     10. Да освидетелства сечището в определения срок, като отбелязва и констатираните пропуски и нарушения при изпълнение на горскостопански дейности в обекта.
     11. Да удължи срока на договора, в случай, че е наложил временно спиране на дейността на основание т. 3.1.2. пети пример, 3.1.3 и 3.1.4 от раздел IІІ.
     12. Да проведе инструктаж на работниците на ИЗПЪЛНИТЕЛЯ при предаване на обекта по всички изисквания, съгласно „Процедура за първоначален и периодичен инструктаж при провеждане на горскостопански дейности на територията на ТП ДГС Берковица“.
     13. Да уведомява своевременно контролните органи от Инспекцията по труда и други контролни органи, когато установи, че ИЗПЪЛНИТЕЛЯ е нарушил или системно нарушава законовите разпоредбите на българското законодателство, във връзка с чл. 232 от ЗГ***.***

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**4.1. ИЗПЪЛНИТЕЛЯТ** **има право**:

* + 1. Да изисква приемането на възложената работа в договорените срокове.
    2. Да получи договореното възнаграждение в размера и в сроковете, уговорени в договора.
    3. Да получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).
    4. Да поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от Наредба № 8 от 2011 г. за сечите в горите, до отстраняването на несъответствията.
    5. Да заменя подизпълнителите си, в случай, че предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата.
    6. Да заяви писмено промяна на одобрения от ВЪЗЛОЖИТЕЛЯ технологичен план за конкретното насаждение.
    7. Да откаже да добие заявените от ВЪЗЛОЖИТЕЛЯ специални асортименти дървесина, при установена обективна невъзможност за това.

**4.2.ИЗПЪЛНИТЕЛЯТ** **е длъжен:**

* + 1. Да осигури присъствието на служителя си, регистриран за упражняване на частна лесовъдска практика в следните случаи:

(a) за подписване от негова страна на предавателно-приемателните протоколи за предаване на насажденията;

(б) за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на дейностите в съответствие с определения график по по т. 4.2.17 от раздел ІV и минимум 3 (три) работни дни преди започване на сечта;

(в) при извършване на проверки от компетентни органи, след уведомяване за предстоящи такива;

(г) при освидетелстване на сечищата и съставянето на протоколи за това.

4.2.2. ИЗПЪЛНИТЕЛЯТ определя като свой представител, който следва да присъства при изпълнение на дейностите по настоящия договор, лицето регистрирано за упражняване на частна лесовъдска практика по чл. 235 от ЗГ ………………………………………..…………………, длъжност във фирмата /управител/……………………….

4.2.3. При прекратяване на договорните отношения между ИЗПЪЛНИТЕЛЯ и лицето по т.4.2.1.а) ИЗПЪЛНИТЕЛЯТ е длъжен писмено да уведоми ВЪЗЛОЖИТЕЛЯ в тридневен срок от прекратяването и да посочи друго такова лице.

* + 1. Да създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.
    2. Да представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността.
    3. Да извърши качествено възложените дърводобивни дейности и да почисти сечищата по указания в позволителните за сеч начини и в определените в тях срокове.
    4. Да присъства лично или да осигури свой упълномощен представител за приемане на добитата на временен склад дървесина, за което се изготвя и подписва двустранен предавателно-приемателен протокол за приемане на извършената работа.
    5. Да отсича само определените за сеч дървета по цялата площ от насажденията в обекта и извърши възложените дейности, съгласно одобрения технологичен план за добив на дървесина за конкретното насаждение, като не оставя неотсечени маркирани дървета.
    6. Да направи за своя сметка предвидените в технологичния план извозни пътища.
    7. Да поддържа за своя сметка извозните пътища в насажденията от обекта, след съгласуване на мероприятията с ВЪЗЛОЖИТЕЛЯ, както и да съхранява горските пътища в съответствие с разпоредбите на НАРЕДБА № 4 от 19.02.2013 г. за защита на горските територии срещу ерозия и порои и строеж на укрепителни съоръжения и други нормативни актове, като за целта спазва следните изисквания:

(а) да спазва изискванията на технологичните планове и указанията на служителите на ДЛС/ДГС по изпълнение на добива и извоза на повалената дървесина за недопускане на уплътняване на влажни и меки почви, повреда и ерозия на извозните просеки и пътища;

(б) при продължително влошени атмосферни условия – завишена влажност, да преустановява изпълнението на горскостопанската дейност, включително след предписания на служители на ДГС/ДЛС, както и при други предпоставки, които допринасят за допускане на повреди от ерозия и уплътняване на почвите;

(в) да изгражда за своя сметка подходи, необходими за усвояване на дървесината в насажденията, съгласно технологичния план, като съхранява и опазва създадените горски пътища до обекта, където се извършва сечта и извоза.

(г) да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

* + 1. Да разкройва най-рационално добитата дървесина, с оглед получаване на максимален обем ценни асортименти по действащите стандарти за качество на дървесината (БДС/ЕN) .
    2. При постигнато споразумение, да добива заявените от ВЪЗЛОЖИТЕЛЯ специални асортименти.
    3. Да не допуска нараняване на стоящия дървостой по време на извършване на дейността по добив и извоз на дървесината.
    4. Да спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.
    5. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.
    6. Да не предоставя на трети лица извършването на добива на дървесината, включена в насажденията, предмет на договора, с изключение на посочените от него подизпълнители.
    7. Да предава изпълнението на възложената работа по тримесечия и минимални количества, както следва:

До …….2025 г. ……………… куб. м.

До …….2025 г. ……………… куб. м.

До …….2025 г. ……………… куб. м.

4.2.17.1. Изпълнението на договора и приемане на дървесина на временен склад, да започне най-късно в срок до 30 календарни дни от началната дата за започване на сечта, определена в позволителното за сеч.

* + 1. При обективна невъзможност за предаване на договореното по т. 4.2.17 количество дървесина, поради форсмажорни обстоятелства по смисъла на § 1, т. 23 от Допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3 (три)-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.
    2. Да постави информационни табели по образец в насажденията, в които се извършва добив на дървесина, на основание чл. 52, ал. 5 от Наредбата и утвърен образец съгласно Заповед *№ 09-770/30.10.2015г. на МЗХ.*
    3. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.
    4. Да опазва сечището и временните складове чисти от битови отпадъци (пласмасови туби, пликове и други).
    5. При възникване на пожар в обекта по време на изпълнение на договора, потушаването е за сметка на изпълнителя. При искане от страна на ДГС за оказване на помощ при потушаване на горски пожари (извън обекта на работа - само след съгласуване с директора на ДГС и/или РСПАБ), като се включи с наличната техника и хора в района на ДГС при спазване на действащото законодателство.
    6. Изпълнителят се задължава, при извършване на дейностите по настоящия договор, да спазва минималните мерки за биосигурност срещу разпространението на „Африканска чума по свинете” (АЧС), утвърдени със Заповед № РД 48–3 / 06.01.2020 г. на министъра на земеделието, храните и горите.
    7. При отсъствие на управителя на фирмата да определи свой представител за обекта, като уведоми писмено ВЪЗЛОЖИТЕЛЯ.
    8. Да извърши транспорт на имуществото до обекта и обратно за своя сметка.
    9. При извършване на мероприятията по сечта, разкройването, извоза и транспортирането на добитата дървесина до и от временен склад, ИЗПЪЛНИТЕЛЯТ е длъжен да спазва изискванията по охрана и безопасност на труда, установени в разпоредбите на Правилата за здравословни и безопасни условия на труд в горските територии /влезли в сила от 10.05.2019 г., издадени от министъра на земеделието, храните и горите, Обн. ДВ. бр.38 от 10 Май 2019 г./, Наредба № 8 от 5 Август 2011 г. за сечите в горите; Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, ЗЛОД, ППЗЛОД, ЗРА, КТ, ЗЗБУТ, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване /в сила от 09.01.2000 г., издадена от министъра на труда и социалната политика и министъра на здравеопазването, обн. ДВ. бр.88 от 8 Октомври 1999г., изм. ДВ. бр.48 от 13 Юни 2000г., изм. ДВ. бр.43 от 13 Май 2003г., изм. ДВ. бр.37 от 4 Май 2004г., изм. ДВ. бр.88 от 8 Октомври 2004г., изм. ДВ. бр.40 от 18 Април 2008г., изм. и доп. ДВ. бр.24 от 12 Март 2013г., изм. ДВ. бр.95 от 29 Ноември 2016г./, както и другите нормативни актове, уреждащи дейностите по ползване на дървесината, като осигури на работниците предпазни средства с определено качество, съгласно тръжните условия и да спазва следните изисквания:

а) В подписаните между ИЗПЪЛНИТЕЛЯ и работниците му трудови договори, да бъде регламентирано, като двустранно задължение спазването на здравословните условия на труд и техническа безопасност за работа в горските територии;

б) ИЗПЪЛНИТЕЛЯТ да осигури на работниците – оператори на бензиномоторни триони (ВМТ), предпазно оборудване, което да включва специализирано предпазно работно облекло (защитен панталон с вложки за защита от срязване), оборудвани предпазни каски (в срок на годност) с антифони, предпазител за очите (визир), жилетки със сигнален цвят или работно яке със същия цвят, обезопасени обувки (със стоманена пластина над свода на стъпалото-тип „бомбе”) и средства за първа помощ (полева аптечка на работния обект). На останалите работници в обекта да осигури необорудвани каски и жилетки със сигнален цвят или работно яке със същия цвят;

в) ИЗПЪЛНИТЕЛЯТ да провежда начален, ежедневен, периодичен, а при необходимост и извънреден инструктаж на работниците, за техническа безопасност и хигиена на труда, което се удостоверява, че е извършено, чрез Книга за инструктаж.

4.2.27. ИЗПЪЛНИТЕЛЯТ да спазва изискванията на Наредба № 8 от 11.05.2012 г. за условията и реда за защита на горските територии от пожари, съгласно чл. 136 и сл. от ЗГ, като:

а) Инструктира работниците за спазване на изискванията за противопожарна охрана;

б) Инструктира работниците за действия при критични ситуации, като инциденти, пожари и нефтени разливи, свързани с опазване на наличното биологично разнообразие и водните течения.

4.2.28. За времето на действие на договора ИЗПЪЛНИТЕЛЯТ се задължава, в съответствие с разпоредбите на Рамковата конвенция на ООН по изменение на климата (ратифицирана със закон, приет от 37-мото НС, на 16.03.1995 г.–ДВ, бр. 28 от 1995 г., в сила от 10.08.1995 г.) и Закона за защитените територии (ЗЗТ), съгласно производствените, санитарните и противопожарните изисквания, да извърши следното:

а) да определи места за бивакуване, след съгласуване с ВЪЗЛОЖИТЕЛЯ;

б) да осигури на работниците и техните семейства, които нощуват в горската територия, подходящи условия за сън, чиста питейна вода и изграден сух санитарен възел;

в) да изхвърля на регламентирани депа битовите и недървесни отпадъци и след работно време да ги извозва до контейнерите за смет в населените места;

г) да изхвърля на регламентирани депа всички химични и гориво-смазочни отпадъци и използвани средства за абсорбирането им, където същите да се изнасят, а не в контейнерите за смет в населените места;

д) да зарежда с ГСМ и извършва ремонтни дейности на бензиномоторните триони (БМТ) на определените за това места, като същите разполагат със средства за абсорбиране на гориво-смазочни материали и срещу изливане на резервоари;

е) да използва биологично разграждащо се масло за смазване на веригите на БМТ.

4.2.29. КУПУВАЧЪТ е длъжен да използва, за изпълнението горскостопанската дейност, мобилна техника в добро техническо състояние, което включва:

а) техническа изправност на техниката, която да не позволява изтичане на масло и гориво;

б) използваната техника да е оборудвана със средства за абсорбиране на ГСМ-продукти;

в) използваната техника да е оборудвана с годни пожарогасители и комплектувани аптечки за първа медицинска помощ.

4.2.30. ИЗПЪЛНИТЕЛЯТ няма право да прехвърля правата и задълженията си по договора на трети лица.

**V.СЪОБЩЕНИЯ**

5.1. Всички съобщения и уведомления между страните, свързани с изпълнението на този договор, включително и за разваляне на договора са валидни, ако са направени в писмена форма и са подписани от законните им представители или от упълномощените лица и ще се извършват в писмена форма.

5.2. За целите на настоящия договор, уведомленията до ИЗПЪЛНИТЕЛЯ ще се извършва писмено по електронната поща (е-mail): …………………………..или с препоръчана пратка на адрес: ……………………………………………………………………

5.3. Уведомленията до ВЪЗЛОЖИТЕЛЯ ще се извършва писмено по електронната поща е-mail: [dgs-berkovitsa@szdp.bg](mailto:dgs-pleven@szdp.bg) или с препоръчана пратка на адрес: обл. Монтана, общ. Берковица, гр. Берковица, п.к. 3500, ул. "Митрополит Кирил" № 13.

5.4. Всяка кореспонденция между страните, ще се счита валидно изпратена на посочените по-горе адреси, включително и електронни адреси (е-mail). Съобщението се счита получено с постъпването му в електронната пощенска кутия на всяка от страните, без да е необходимо допълнително потвърждаване за неговото получаване и се приема, че получателят е узнал съдържанието с изтичане на еднодневен срок от изпращане на е-mail.

5.5. Кореспонденция между страните, касаеща предварително прекратяване на договора се осъществява задължително писмено и на посочените по-горе адреси или на електронни адреси: е-mail

5.6. Страните се споразумяват и съгласяват, че всички разменени електронни съобщения съдържат електронно/и изявление/я по смисъла на чл. 2 от Закона за електронния документ и електронните удостоверителни услуги и може да служи за доказателство/а.

5.7. При промяна на адресите за кореспонденция на страните съответната страна е длъжна да уведоми другата в деня от възникване на промяната. В противен случай съобщенията ще бъдат изпращани на официалния имейл и на адреса, посочен от страната по договора, който ще се счита за адрес на уведомление без значение, като в този случай същите ще се считат за надлежно получени.

**VІ. ГАРАНЦИЯ ЗА ИЗПЪЛНЕНИЕ**

6.1. Гаранцията за изпълнение на договора е в размер на 5**%** от цената по договора -………………………………..лв. и се връща в срок 10 работни дни след съставяне на констативни протоколи за освидетелстване на всички сечища в обекта.

6.2. При неспазване на посочения срок Възложителят дължи лихва в размер на законната лихва за всеки ден просрочие.

6.3. Гаранцията за изпълнение на договора не се връща в случай, че **ИЗПЪЛНИТЕЛЯТ** не отсече и извози цялото количество маркирана дървесина включено в обекта

Когато гаранцията за участие е парична сума, същата се трансформира в гаранция за изпълнение на договора. Когато сумата на гаранцията за изпълнение на договора е по-малка от гаранцията за участие, разликата се възстановява от ТП ДГС Берковица на изпълнителя.

6.4. ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от своите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

6.5. Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на  
ВЪЗЛОЖИТЕЛЯ да търси обезщетение в по-голям размер.

**VII. ПРЕКРАТЯВАНЕ НА ДОГОВОРА**

7. Договорът се прекратява:

7.1. По взаимно съгласие на страните, изразено в писмена форма, включително и при настъпване на форсмажорни обстоятелства и при уважени реституционни претенции;

7.2. С изтичане срока на договора;

7.3. От ВЪЗЛОЖИТЕЛЯ с едностранно писмено волеизявление, без да дължи обезщетение за пропуснати ползи, когато по време на действието на договора се установи, че:

7.3.1. ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

7.3.2. ИЗПЪЛНИТЕЛЯТ е подписал декларация с невярно съдържание при провеждането на конкурса за възлагане на дейността;

7.3.3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

7.3.4. Дейността се извършва от подизпълнители, които не отговарят на изискванията на чл. 18 от Наредбата;

7.3.5. В случаите по т. 3.1.2. пример първи до 3.1.2. пример четвърти от раздел IІІ;

7.3.6. При отказ от страна на ИЗПЪЛНИТЕЛЯ да извърши добива на дървесина, в случаите на т. 3.1.9 от раздел IІІ от договора, след като сечта в насажденията е започнала, като заплати на ИЗПЪЛНИТЕЛЯ само действително извършената дейност.

* 1. ВЪЗЛОЖИТЕЛЯТ **може** да прекрати договора с едностранно писмено уведомление, без да дължи обезщетение за пропуснати ползи, в следните случаи:
     1. В случай на виновно неизпълнение на графика за дърводобив по т. 4.2.17 от раздел ІV, както и в случай на пълно неизпълнение на дърводобива от страна на изпълнителя, възложителят прекратява договора с едностранно писмено предизвестие и задържа внесената гаранция за изпълнение в полза на стопанството.
     2. ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка.
     3. Когато се констатира от ВЪЗЛОЖИТЕЛЯ и/или от съответните органи, осъществяващи контрол, нарушение на изискванията посочени в т. 4.2.26; т. 4.2.27.; т. 4.2.28. и т. 4.2.29. от Раздел IV.

7.5. ИЗПЪЛНИТЕЛЯТ **може** да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни задължението си:

7.5.1. по т. 3.2.1. и 3.2.2 от раздел IІІ.;

7.5.2. по т. 3.2.3 от раздел IІІ - в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.

**VIII. САНКЦИИ И НЕУСТОЙКИ**

* 1. Страните по договора не носят отговорност и не дължат неустойки за пълно или частично неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно.

8.2. ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по договора, в следните случаи:

* + 1. по т. 3.2.1. до 3.2.3 от раздел IІІ – неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си.
    2. по т. 3.2.6 от раздел IІІ – неустойка в размер на 10% от стойността на услугата за добива на неприетата отсечена и извозена на временен склад дървесина.
    3. За неспазване на определения срок по т. 3.2.7 от раздел IІІ – неустойка в размер на законната лихва върху дължимата сума за срока на просрочието.

8.3. ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

* + 1. по т. 4.2.1 от раздел ІV – неустойка в размер, равен на внесената от него гаранция за изпълнение на договора, преизчислена за съответното насаждение, за което ИЗПЪЛНИТЕЛЯ не е изпълнил задължението;
    2. по т. 4.2.10 от раздел ІV – неустойка в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;
    3. по т. 4.2.11 от раздел ІV – неустойка в размер, равен на 30% от стойността на услугата за добива на тази дървесина;
    4. по т. 4.2.17 от раздел ІV – неустойка в размер, равен на 20% от стойността на услугата за добива на неотсечената и неизвозена на временен склад дървесина спрямо графика за съответното тримесечие, изчислена на база на цената на обезличен кубичен метър по договора.
  1. За други задължения по договора, както и при пълно неизпълнение на дърводобива, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по–високият размер на вредите бъде установен по съдебен ред.
  2. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.

#### IХ. ДОПЪЛНИТЕЛНИ РАЗПОРЕДБИ

9.1. Настоящият договор влиза в сила от датата на подписването му от страните.Настоящият договор може да бъде изменян само по взаимно съгласие между страните, изразено в писмена форма. Изменение на клаузите на договора се допускат само с подписването на писмено допълнително споразумение между тях.

9.2. При форсмажорни обстоятелства /природни бедствия, лоши атмосферни условия, пожари и наводнения и др./ действието на договора се спира до отстраняването им.

9.3. При възникване на пожар в или извън обекта по време на изпълнение на договора, потушаването е за сметка на изпълнителя.

9.4. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание чл.117, ал.2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд, съобразно правилата за родова подсъдност.

9.5. За неуредените в договора случаи се прилагат разпоредбите на българското законодателство.

Настоящият договор се изготви в два еднообразни екземпляра - по един за всяка от страните.

###### **ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

ДИРЕКТОР: УПРАВИТЕЛ/ИЗП.ДИРЕКТОР:

/инж. Александър Драгиев/ /…………………../

ГЛ.СЧЕТОВОДИТЕЛ:

/ Калинка Ценова /